Sejak era digital, la banyak terjadi perubahan tipe, caro befikir masyarakat. Iko salah satu sisi ajo nangberubah. Tentunya banyak hal nanglain.
Dikatokan hal baru idak pulo. Istilah kato serupo istilah ‘barang baru stok lamo’. Sebenarnya masih caro lamo tula di era modernisasi, dimano masyarakat cenderung praktis atau bahaso agak padeknyo prakmatis. Kalu di ibaratkan, ado tigo tipe cari befikir nang dimaksud. Apo itu?
Secaro umum, ado separo masyarakat khususnya di Bengkulu ko misalnyo, kalu dianalogikan pertamo cak Burung Merba. Burung Merba itu kalu besarang selalu tang cangka batang atau di bekuk batang.
Jadi mecam Burung Merba berfikir, kalu dunio iko endak badai bae la, asal jangan hujan. Sebab ngapo enyo berfikir model itu, kerno duduk sarang memang aman dari badai, tapi kalu hujan Merba idak tahan. Basah nden.
Kedua ado caro befikir mecam Burung Tampuo. Burung Tampuo itu kalu besarang selalu di ujung cangka. Tampuo takut nian kalu badai. Agak cok beroyak cangka, mangko lebbar la sarang jatuh kebawah.
Burung Tampuo aman dari hujan, kerno sarangnyo idak mencongak cak Burung Merba. Sarangnyo tetutup, lubang masuk dari bawah.
Nangketigo, mungkin iko agak representatif dari duo burung diate. Mungkin caro berfikir berkeadilan keduniawian. Caro berfikir yang dianalogikan, “Kalu pacak negara jangan, rugi kito dapek dikit”. Cuman masalahnyo adalah, ‘kalu pacak’. Pertanyaannya kalu idak pacak? Apo enyo tinggalkan atau bae mecci korupsi? Nah ikolah masalahnyo.
*Wartawan Tinggal di Bengkulu Kota.
min_Latn min_Latn min_Latn zsm_Latn min_Latn min_Latn min_Latn min_Latn